stanford-oval/wikipedia huggingface dataset:
Go (ohjelmointikieli)
Ominaisuudet

Go-kielen tärkeimpiä ominaisuuksia ovat:
interface-käsitteeseen ja tyyppien laajentamiseen ("type embedding") perustuva, kevyt ja joustava "olioparadigma", joka osin tulee Robert Griesemerin (ETH:n ja "Wirthin koulukunnan" miehiä) kautta. Tämä on jokseenkin uniikki lähestymistapa "valtavirran" kielissä.
nopea kääntäminen, joka tekee ohjelmankehityksestä yhtä joustavaa kuin tulkkiympäristöissä.
staattinen, turvallinen tyypitys, jossa kääntäjä kuitenkin usein johtaa tyypit implisiittisesti, jolloin ohjelmoijan ei tarvitse erikseen määritellä tyyppejä.
CSP-mallin mukainen rinnakkaisuuden hallinta.
Lisäksi Go-kieleen on kerätty monta pienempää ideaa Piken, Thompsonin, Griesemerin ja nuoremman Russ Coxin kokemusten perusteella. Ominaisuudet ovat tuttuja muista ohjelmointikielistä ja niihin kuuluvat muiden muassa:
Reflektio
Anonyymit funktiot, sulkeumat ("closure") ja muita funktionaalisen ohjelmoinnin ideoita
Automaattinen roskienkeräys ("garbage collection") käännetyssä kielessä
Kevyt "integroitu" käännös-, ajo-, testi-, dokumentaatio ja pakettihallinta yhdellä komennolla "go", joka nojaa osin tiettyihin koodaus- ja dokumentointikonventioihin
Go-kielen sisältämien ominaisuuksien lisäksi lähes yhtä oleellisia ovat asiat, jotka siitä on tietoisesti jätetty pois:
poikkeukset (rajoitettu muoto on mukana)
standardikirjastot eivät määrittele graafista käyttöliittymää
Tyyppiparametrinen geneerisyys puuttui alussa, tekijöiden mukaan pelkkä interface-käsite oli riittävä. Käyttäjien palautteen vuoksi geneerisyys lisättiin versiossa 1.18.
Go-projektilla on kattava standardikirjasto, joka sisältää esim. välineet moderniin verkko-ohjelmointiin HTTP/HTML/JSON/XML-ympäristössä. Koska standardikirjastot eivät määrittele graafista käyttöliittymää, Go-ohjelmat on usein rakennettu tässä kirjastossa toteutetun Web-palvelimen avulla. Go käyttää yleensä staattista linkitystä, jolloin esim. Web-palvelinpohjaisen Go-sovelluksen voi asentaa käyttöön yhtenä binaaritiedostona ilman ulkoisia riippuvuuksia. CGO-lisäosan avulla voi kutsua erillisiä C-kielisiä kirjastoja.
Hello World

Yksinkertainen esimerkki "hello.go":
package main

import "fmt"

func main() {
	fmt.Println("Hello, 世界")
}
Jokainen go-ohjelma kuuluu johonkin pakettiin (esimerkissä main). Ohjelmaan tuodaan paketti fmt, joka sisältää standarditulostukseen tarvittavan toiminnon. Ohjelman suoritus alkaa main()-funktiosta. Ohjelma käyttää fmt.Println()-metodia rivin esittämiseen.
Ohjelma suoritetaan komentoriviltä:
go run hello.go
Esimerkissä hello.go on lähdekooditiedoston nimi.
Huomaa, että go-kääntäjä vaatii lohkon aloittavan aaltosulun rivin loppuun, ei omalle rivilleen.
Ohjelmien kääntäminen

Käännetty ohjelma tehdään komennolla go build.
Kääntäjä tukee UTF-8-muotoista lähdekoodia, kuten koko standardiympäristö ja syötteen käsittely. UTF-8 on sallittu tunnusten nimissä.
Aiheesta muualla

Go-ohjelmointikielen kotisivu
Hyvä tapa seurata Go-uutisia on tunniste #golang X:ssä
Golang-nuts keskusteluryhmä
IRC-kanava #go-nuts, irc.freenode.net
The Go Programming Language Redditissä
Slack https://gophers.slack.com/
| n k Yleisimmät ohjelmointikielet |
| --- | --- |
Tuotantokäytössä:  Ada  APL  Assembly  AWK  C  C++  C#  COBOL  Dart  Delphi  Eiffel  Erlang  Forth  Fortran  Go  Java  JavaScript  Kotlin  Lisp  Lua  Objective-C  Pascal  Perl  PHP  PostScript  Python  R  Ruby  Rust  Smalltalk  Swift  Tcl  TypeScript  Visual Basic 
Akateemiset:  CLU  Haskell  Logo  ML  OCaml  Prolog  Scheme 
Historialliset:  ALGOL  BASIC  Modula-3  MUMPS  Plankalkül  PL/I  Simula 
Luettelo yleisimmistä ohjelmointikielistä
| Auktoriteettitunnisteet  |
| --- | --- |
Kansainväliset:  FAST 
Kansalliset:  Saksa  Israel  Yhdysvallat 
Go-ohjelmointikielen maskotti.
Liuske

Liusketta
Liuske on yleisnimitys metamorfisille kivilajeille, jotka ovat hieno- tai keskirakeisia sekä voimakkaasti suuntautuneita. Kiven mineraaleista enemmän kuin 50 prosenttia on suuntautunut ja litistynyt maankuoren liikkeiden vaikutuksesta. Gneississä taas alle puolet mineraaleista on liuskostunut ja suuntautunut.lähde?
Liuskeita ovat esimerkiksi alunaliuske, kiilleliuske ja saviliuske. Osa liuskekivistä halkeaa helposti laatoiksi.
Liuskekiveä käytetään pihojen laatoitukseen, sokkelin, takan ja lattioiden verhoukseen sekä julkisivujen koristeluun.
Liuskekivien yleisimmät värisävyt ovat harmaa, valkoinen, vihreä, ruskea ja punertava. Liuskekiveä käytetään yleensä lohkopintaisena. Suomessa liuskekiveä on louhittu muun muassa Nilsiässä, jossa kvartsiittiliusketta on louhittu 1930-luvulta asti, ja Orivedellä. Myös joitakin valkoisia liuskeita louhitaan, Suomessa esimerkiksi Lokasta.
Liuskekivi oli Suomessa erityisen suosittua 1940−1950-luvuilla, jolloin sitä tuotiin myös Norjan Lapista.
Palopermanto

Palopermanto on ullakon lattialaatta, joka on valmistettu syttymättömistä tarvikkeista.  Palopermannon tehtävänä on estää tulipalon leviäminen ullakkotilan kautta rakennuksen eri osien välillä. Palopermannon päälle on saatettu asentaa myöhemmin lisälämmöneristeitä, kuten mineraalivillaa. Palopermantolaatan alla voi olla haitta-aineita. Valueristeenä on käytetty usein tervapaperia, -pahvia ja -huopaa tai paksua kreosoottipikikerrosta. Osa valueristeistä voi sisältää haitta-aineita, joiden olemassaolo huomioidaan, jos rakenteeseen kohdistetaan korjaustoimia.
Palopermantorakenteet ovat kehittyneet ajan kuluessa. 1800-luvun loppupuolella ja 1900-luvun alussa palopermantorakenteena käytettiin usein savilaastilla muurattua lapetiilikerrosta, jonka alapuolella oli aluslaudoitus, puukoroke ja puupalkisto täytteineen. 1900-luvun alkupuolella palopermannot alettiin valaa betonista. Tämän aikakauden palopermantolaatan paksuus on noin 50 mm ja sen alla on yleensä valueristeenä tervapaperi sekä muottilaudoitus. 1920- ja 1930 -luvuilla laatta oheni noin 40 mm paksuuteen.
1940- ja 50 -luvuilla palopermanto sekä sen alapuoliset rakenteet monipuolistuivat. Palopermantolaatta tehtiin nyt 20-60 mm paksusta teräshierretystä teräsbetonista. Se muotoiltiin 1950-luvulta eteenpäin niin, että tulipalon sammutusvedet valuivat hallitusti pois ulkoseinälle muurattujen tiiliruukkuputkien kautta kaadon jyrkkyyden ollessa vähintään senttimetri metrin matkalla. Tämän aikakauden palopermantolaatan alla on joko palkistotäytteitä tai jos lämmöneriste on asennettu palkiston yläpuolelle, se voi olla  vuorivillaa, karkaisematonta kevytbetonia,  tai lastuvillalevyä.  Yläpohjia on alettu tehdä tällä aikakaudella palkistojen sijasta myös massiivibetonilaattoina. Tällöin palopermannon alapuolella on ollut lämmöneristeenä lastuvillaa, kevytbetonia, lasivillaa, korkkia tai turvekuitulevyä. Käyttöullakottomissa rakennuksissa palopermantona on saattanut olla pelkkä slammaus lämmöneristeen päällä.
Bridgette B

| Bridgette B |
| --- | --- |

Henkilötiedot
Syntynyt: 15. lokakuuta 1983 (ikä 41)
Pornonäyttelijä
Aktiivisena:  2004–
Pituus:  173 cm
Aiheesta muualla
IMDb
Bridgette B (s. 15. lokakuuta 1983 Barcelona, Katalonia), tunnettu myös nimellä Spanish Doll, on espanjalainen pornonäyttelijä. Muutettuaan Yhdysvaltoihin vuonna 2004 hän aloitti collegeopintonsa sekä työskenteli eroottisena tanssijana, kunnes aloitti pornonäyttelijänä vuonna 2008. Hän on toiminut myös Penthousen mallina.
Palkinnot ja kunnianosoitukset

Kuukauden DanniGirl-malli (heinäkuu 2010)
Kuukauden Juliland jGrrl-malli (joulukuu 2010)
AVN Awards 2012: Vuoden unohdettu tähtönen (engl. The Unsung Starlet of the Year)
XRCO Awards 2019: Vuoden MILF (engl. The MILF of the Year), vähintään 30–vuotiaat
Aiheesta muualla

Wikimedia Commonsissa on kuvia tai muita tiedostoja aiheesta .
Bridgette B Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Saksa
Volkswagen Tiguan

Volkswagen Tiguan on Volkswagenin vuodesta 2007 lähtien valmistama crossover-tyyppinen automalli. Se sijoittuu nykyisessä mallistossa pienemmän T-Rocin ja suuremman Touaregin väliin.
Mallin nimestä pidettiin äänestys, johon otti osaa 350 000 saksalaisen Auto Bild -lehden ja sen eurooppalaisten sisarlehtien lukijaa. Vaihtoehtoina voittaneen ehdotuksen ohella olivat Namib, Rockton, Samun ja Nanuk. Tiguan on yhdistelmä saksan kielen sanoista tiger (”tiikeri”) ja leguan (”leguaani”).
Volkswagen Tiguan I (2007–2017)

| Volkswagen Tiguan I |
| --- | --- |

Valmistustiedot
Valmistusmaa:   Kiina  Saksa  Vietnam
Valmistaja:  Volkswagen
Konserni:  Volkswagen Group
Valmistusvuodet:  2007–2017
Korimalli:  5-ovinen crossover
Luokka:  J-segmentti
Seuraaja:  Volkswagen Tiguan II
Teknisesti samankaltaisia:   A5-pohjalevyn mallit * Audi A3 (Typ 8P) Audi TT (Typ 8J)  Audi Q3 (Typ 8U)  SEAT Altea  SEAT León (Typ 1P)  SEAT Toledo (Typ 5P)  Škoda Octavia (Typ 1Z)  Škoda Yeti  Volkswagen Beetle (A5)  Volkswagen Caddy (Typ 2K)  Volkswagen Eos  Volkswagen Golf V  Volkswagen Golf VI  Volkswagen Golf Plus  Volkswagen Jetta V  Volkswagen Jetta VI  Volkswagen Scirocco (2008)  Volkswagen Touran I  
Tekniset tiedot
Pohjalevy:  Volkswagen Group A5
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 6-vaihteinen kaksoiskytkin 7-vaihteinen kaksoiskytkin
Ensimmäisen sukupolven Tiguan esiteltiin Frankfurtin autonäyttelyssä syksyllä 2007. Se perustuu samalle Volkswagen Groupin A5-pohjalevylle kuin esimerkiksi Volkswagen Golf V ja Audi Q3.
Vuoden 2009 Euro NCAP -kolaritestistä Tiguan sai tulokseksi täydet viisi tähteä.
Geneven autonäyttelyssä keväällä 2011 esiteltiin kasvojenkohotuksen kokenut Tiguan. Uudistuksessa erityisesti sen keulan ilmettä muokattiin vastaamaan uudempia Golf- ja Passat-malleja. Ajovalot muuttuivat suoraviivaisemmiksi ja etusäleikkö aiempaa matalammaksi ja leveämmäksi. Sisällä ohjauspyörä oli uusi.
Volkswagen Tiguan II (2016–)

| Volkswagen Tiguan II |
| --- | --- |

Valmistustiedot
Valmistusmaa:   Algeria  Indonesia  Intia  Kiina  Malesia  Meksiko  Saksa  Venäjä
Valmistaja:  Volkswagen
Konserni:  Volkswagen Group
Valmistusvuodet:  2016–
Korimalli:  5-ovinen crossover
Luokka:  J-segmentti
Edeltäjä:  Volkswagen Tiguan I
Teknisesti samankaltaisia:  Audi Q3 (Typ F3) Jetta VS7 SEAT Tarraco Škoda Kodiaq Volkswagen Tayron Volkswagen Viloran
Tekniset tiedot
Pohjalevy:  Volkswagen Group MQB A2
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 8-vaihteinen automaatti 6-vaihteinen kaksoiskytkin 7-vaihteinen kaksoiskytkin
Toisen sukupolven Tiguan esiteltiin Frankfurtin autonäyttelyssä syksyllä 2015. Se perustuu Volkswagen Groupin modulaariselle MQB-pohjalevyrakenteelle ja on edeltäjäänsä pidempi, leveämpi ja matalampi.
Vuoden 2016 Euro NCAP -kolaritestistä Tiguan sai tulokseksi täydet viisi tähteä.
Bensiinimoottorit ovat 1,4 TSI (125/150 hv) ja 2,0 TSI (180/220 hv), joista jälkimmäisen yhteydessä on aina neliveto ja seitsemänportainen DSG-kaksoiskytkinvaihteisto. Nelivedon ja kuusiportaisen DSG-vaihteiston saa myös halutessaan suurempitehoisen 1,4-litraisen yhteyteen. Dieselmoottori on 2,0 TDI (115/150/190/240 hv), ja sen kaksi tehokkainta versiota on aina varustettu nelivedolla ja seitsemänportaisella DSG-vaihteistolla. Nämä ovat myös valittavissa moottorin 150-hevosvoimaisen version yhteyteen. Pohjois-Amerikan markkinoilla 2,0-litraisen bensiinimoottorin yhteydessä on momentinmuuntimeen perustuva kahdeksanportainen automaattivaihteisto.
Detroitin autonäyttelyssä tammikuussa 2017 esiteltiin pidennetty Tiguan Allspace, joka on saatavana myös seitsemänpaikkaisena versiona. Se on perusmallia 21,5 senttimetriä pidempi kokonaispituudeltaan ja 11 senttimetriä akseliväliltään.
Kesällä 2020 Tiguaniin tehtiin uudistuksia muun muassa ajovaloihin, etusäleikköön, puskureihin ja ohjauspyörään. Samalla malliston huipulle esiteltiin Tiguan R, jossa on turboahdettu 2,0-litrainen bensiinimoottori teholtaan 316 hevosvoimaa. Toinen uutuus on ladattava hybridimalli, jonka voimalinja muodostuu turboahdetusta 1,4-litraisesta bensiinimoottorista ja sähkömoottorista.
Pekingin autonäyttelyssä syyskuussa 2020 esiteltiin ainoastaan Kiinan markkinoilla myytävä Tiguan X, jonka perä on muotoiltu viistommaksi. Akseliväli on samanpituinen kuin Tiguan Allspace -mallissa.
Aiheesta muualla

Kuvia tai muita tiedostoja aiheesta Volkswagen Tiguan Wikimedia Commonsissa
Volkswagenin automallit
| --- | --- |
Nykyiset mallit: Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit: 181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit: Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit: 1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot): Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Ensimmäisen sukupolven facelift-malli.
Volkswagen Tiguan Allspace
Toisen sukupolven facelift-malli.
Volkswagen Tiguan X
Luca Mozzato

| Luca Mozzato |
| --- | --- |
 Luca Mozzato Ranskan ympäriajossa 2022.
Henkilötiedot
Syntynyt: 15. helmikuuta 1998 (ikä 26)
Kansalaisuus:   Italia
Pyöräilijä
Pituus:  178 cm
Joukkue:  Arkéa–B&B Hotels
Laji:  maantie
Rooli:  ajaja
Ajajatyyppi:  klassikkojen erikoismies
Ura
Amatöörijoukkue(et)
2017:  Zalf-Euromobil-Fior
Ammattilaisjoukkue(et)
2018–2019 2020–2022 2023–:  Dimension Data for Qhubeka BBB Hotels Team Arkéa Samsic / Arkéa–B&B Hotels
 Tiedot päivitetty: 7. tammikuuta 2025 
    
Luca Mozzato (s. 15. helmikuuta 1998 Arzignano, Vicenzan maakunta) on italialainen maantiepyöräilijä. Hän on menestynyt etenkin yksipäiväisissä kilpailuissa. Hän aloitti ammattilaisuransa Dimension Data for Qhubeka -joukkueessa vuosina 2018–2019, edusti BBB Hotels -tallia 2020–2022 ja on kilpaillut Team Arkéa Samsic / Arkéa–B&B Hotels -joukkueessa vuodesta 2023 alkaen.
Mozzato sijoittui toiseksi Flanderin ympäriajossa 2024.
Saavutuksia

Lähteet: Cycling Archives, Pro Cyclonig Stats, CycleBase
Audi A3 (1996)

| Audi A3 Typ 8L |
| --- | --- |

Valmistustiedot
Valmistusmaa:   Brasilia  Saksa
Valmistaja:  Audi
Konserni:  Volkswagen Group
Valmistusvuodet:  1996–2003
Korimalli:  3-ovinen hatchback 5-ovinen hatchback
Luokka:  C-segmentti
Seuraaja:  Audi A3 (Typ 8P)
Teknisesti samankaltaisia:   A4-pohjalevyn mallit * Audi S3 (Typ 8L) Audi TT (Typ 8N)  SEAT León (Typ 1M)  SEAT Toledo (Typ 1M)  Škoda Octavia (Typ 1U)  Škoda Praktik  Škoda Roomster  Volkswagen Bora  Volkswagen Bora (2007)  Volkswagen C-Trek  Volkswagen Golf IV  Volkswagen Lavida I  Volkswagen New Beetle  
Tekniset tiedot
Pohjalevy:  Volkswagen Group A4
Moottori:  R4
Iskutilavuus:  1,6–1,9 l
Polttoaine:  bensiini diesel
Vetotapa:  etuveto neliveto
Vaihteisto:  5-vaihteinen manuaali 6-vaihteinen manuaali 4-vaihteinen automaatti 5-vaihteinen automaatti
Audi A3 Typ 8L on Audi A3:n ensimmäisen sukupolven malli, jota valmistettiin vuosina 1996–2003.
Audi A3 Typ 8L (1996–2003)

Ensimmäisen sukupolven Audi A3 tuli Euroopan markkinoille syksyllä 1996. Se oli ensimmäinen malli, jossa käytettiin Volkswagen Groupin A4-pohjalevyä. Seuraavat samalle pohjalevylle perustuvat mallit olivat Škoda Octavia ja Volkswagen Golf IV. Alkuaan malli oli tarjolla vain kolmiovisena hatchbackina, sillä tarkoituksena oli luoda Golfia urheilullisempi imago.
Vuoden 1998 Euro NCAP -kolaritestistä A3 sai tulokseksi neljä tähteä viidestä.
Moottorivalikoimassa olivat alun perin 1,6- (101 hv) ja 1,8-litraiset (125/150 hv) bensiinimoottorit sekä 1,9-litrainen (90 hv) turbodiesel. Tehokkaampi 1,8-litrainen oli turboahdettu. Kaikkien moottorien yhteyteen oli saatavissa nelivaihteinen automaattivaihteisto. Ensimmäiset mallit olivat pelkästään etuvetoisia.
Elokuussa 1997 esiteltiin 1,9-litraisen turbodieselin 110-hevosvoimainen versio. Samaan aikaan varustelua täydensivät etuistuinten sivuturvatyynyt ja kehittyneempi äänentoistojärjestelmä. Elokuussa 1998 tuli myös kauko-ohjattu keskuslukitus.
Heinäkuussa 1999 mallistoa täydennettiin viisiovisella korimallilla ja nelivetoisella quattro-mallilla, jossa turboahdetun 1,8-litraisen teho oli nostettu 180 hevosvoimaan.
Vuonna 2001 Audi A3 sai muun muassa uudet ajovalot ja etusäleikön. 1,9-litraisia dieselmoottoreita uudistettiin ja niiden tehovaihtoehdot olivat nyt 100 ja 130 hevosvoimaa. Myös sisusta koki uudistuksia ja tehokkaampien moottorien yhteyteen tuli kuusivaihteinen manuaalivaihteisto.
Aiheesta muualla

Kuvia tai muita tiedostoja aiheesta Audi A3 (1996) Wikimedia Commonsissa
Facelift-mallin Audi A3 Typ 8L.
Al-Hasan al-Yusi

Maraboutin (pyhän miehen) hauta Marokossa
Abu Ali Al-Hasan al-Yusi tai Sidi Lahsen Lyusi (1631–1691) oli marokkolainen suufi ja pyhimys. Hän syntyi Atlasvuorilla berberien paimentolaisheimoon mutta katsoi olevansa Muhammedin perillinen Idris II:n kautta ja siten todellisuudessa šarif. Lyusin kuolinvuosi 1891 osuu Marokon alaviitti-dynastian alkuvaiheisiin ja dynastian vakiinnuttajan, Ismail ibn Sharifin (1672–1727) hallitusaikaan. Lyusin haudasta tuli kulttikeskus ja hänestä itsestään näin ollen siyyd.
Yhteiskunta

Sosiaaliantropologi Clifford Geertz kutsuu marinidien jälkeistä aikaa  Marokossa marabout-kriisiksi, jota kesti alaviitti-dynastian valtaannousuun asti 1600-luvulla. Kyseessä oli keskushallinnon otteen herpaantuminen paikallisten pyhien miesten ja suufi-veljeskuntien johtajien, maraboutien, saadessa valtaa maaseudulla ja levittäessä teokraattista anarkiaa ja lahkolaista uskonkiihkoa. Maraboutit olivat pyhiä miehiä, itsensä nimittäneitä saarnaajia, suufi-ryhmien johtajia, Koraanin opettajia, vaeltavia askeetteja, jotka perustivat pieniä, aggressiivisia utopistisia kommuuneja. Maraboutien voima perustui siihen, että heillä uskottiin olevan baraka eli yliluonnollinen voima, joka teki heistä pyhimyksiä.
Elämäkerta

Lyusi laskeutui legendan mukaan noin kaksikymmenvuotiaana vuorilta muuttuakseen ensin pyhiinvaeltajaksi, sitten kapinoitsijaksi ja viimein pyhimykseksi. Hän vaelsi koko ikänsä paikasta toiseen.
Elämäkerta > Pyhyyden saavuttaminen

Lyusi oli tarinan mukaan kuuluisan saharalaisen suufi-sheikin Mohammed ibn Nasirin eli Ahmed ben Nasirin oppilas. Nasiri perusti suuren suufi-veljeskunnan, joka edelleen vaikuttaa Marokossa. Heidän kohtaamiseensa liittyy tarina, jossa Lyusin fyysinen rohkeus, moraalinen voima ja ehdoton lojaalisuus edeltävät sitä, että pyhyys siirtyy Nasirista myös Lyuisille. Rohkeus, moraali ja ehdoton lojaalisuus olivat tarinassa marokkolaisen hengellisyyden kolme perusainesta.
Elämäkerta > Pyhä mies ja sulttaani

Lyusin kohtaaminen sulttaani Ismail ibn Sharifin kanssa tapahtui kolmekymmentä vuotta myöhemmin Lyusin kierrettyä maraboutin luota toiselle. Hän oli ollut vahvimmassa marabout-keskuksessa Dilassa, kun Ismailin veli valloitti sen vuonna 1668. Tarinassa Lyusi kohtaa Ismailin tämän uudessa loisteliaassa pääkaupungissa Meknesissä. Kansantarina tiivistää kohtaamisessa Marokon historian johtomotiivin. Siinä voimakas soturi ja hyveellinen pyhimys kohtaavat. Tarinassa Lyusi osoittaa epäsuorasti Ismailin tekemän vääryyden, ja hänet ajetaan sen takia pois hovista. Kun hän ei lähde tarpeeksi pitkälle, Ismail yrittää tappaa hänet, mutta ihme pelastaa tämän. Ismail katuu ja pyytää anteeksi. Lyusi vastaa: "En pyydä vaurautta tai virkaa. Pyydän vain, että annat kuninkaallisen tunnustuksen siitä, että olen šarif, profeetan jälkeläinen ja oikeutettu kunnioitukseen ja etuoikeuksiin."
Lyusin säilyneissä teksteissä on kirje sulttaanille, missä hän vaatii tältä oikeudenmukaista käytöstä. Hän muistuttaa sulttaania tämän uskonnollisista velvoitteista, joita ovat oikein tehty verojen kokoaminen, pyhä sota sekä sorrettujen oikeamielinen kohtelu.
The Stooges

| The Stooges |
| --- | --- |
 The Stooges & Iggy Pop, Puola, Katowice Off Festval 2012-08-04
Tiedot
Toiminnassa:  1967–1974, 2003–2016
Tyylilaji:  garage rock protopunk hard rock
Kotipaikka:  Yhdysvallat
Laulukieli:  englanti
Entiset jäsenet:  Iggy Pop, laulu   Ron Asheton, kitara (1967–2009)  Dave Alexander, basso (1967–1970)  Scott Asheton, rummut (1967–2014)  Steve Mackay, saksofoni (1970, 2003–2015)  Zeke Zettner, basso (1970–1971)  Bill Cheatham, kitara (1970–1971)  Jimmy Recca, basso (1971–1972)  James Williamson, kitara (1972–1974, 2009–2016)  Mike Watt, basso (2003–2016)  Toby Dammitt, rummut (2011–2016) 
Levy-yhtiö:  Elektra   Bomp   Skydog   Columbia  
Infobox OKNimi-testi OK: 
The Stooges (vuodesta 1973 alkaen Iggy & The Stooges) oli yhdysvaltalainen rockyhtye, jonka Iggy Pop perusti Detroitissa vuonna 1967. Yhtye luetaan punkrockin tärkeimpien edelläkävijöiden joukkoon. Ollessaan toiminnassa vuoteen 1974 saakka The Stooges ei vielä saanut suurta mainetta osakseen. Myöhemmin yhtyeen arvostus ja suosio ovat kuitenkin kasvaneet korkealle.The Stooges vaikutti voimakkaasti muun muassa Ramonesiin ja The Sex Pistolsiin. Yhtyeen studioalbumeja pidetään yleisesti rock-klassikkoina.
The Stooges halusi protestoida hippikauden romanttista ja pastoraalista popmusiikkia vastaan kehittämällä aggressiivisen ja kaoottisen musiikki- ja lavaesiintymistyylin, joka ilmaisi parikymppisen nuorten maanista ja ahdistunutta mielenmaisemaa.
Iggy & The Stooges kokoontui uudestaan vuonna 2003
Yhtye pääsi Rock and Roll Hall of Fameen maaliskuussa 2010.
Historia > Yhtyeen perustaminen

Iggy Pop esiintyi Ann Arborissa, Michiganin osavaltiossa paikallisissa yhtyeissä, joista tunnetuin on The Iguanas. Yhtye hajosi 1967, jolloin The Stooges perustettiin. Iggy Popin lisäksi yhtyeeseen kuuluivat veljekset Ron ja Scott Asheton sekä heidän ystävänsä Dave Alexander.
Yhtye sai mainetta omalaatuisista esiintymisistään. Iggy Pop shokeerasi yleisöä hieromalla rintaansa maapähkinävoita, sekä viiltelemällä itseänsä lasinsirpaleella. Aluksi yhtyeen musiikki oli kokeellista ja hyvin erilaista kuin mitä sen albumeilla myöhemmin kuultiin. Ensimmäisissä konserteissaan yhtye "soitti" omatekoisia soittimiaan, kuten pölynimuria ja tehosekoitinta. Scott Asheton paukutti vasaroilla tynnyreitä, sekä Ron Asheton soitti sitaria ja bassoa. Dave Alexander käytti efektilaitteita ja syntetisaattoreita toistaakseen efektejä.
The Stooges asui roudareineen Ann Arborin kaupungissa maatilalla, jota kutsuttiin nimellä "Fun House". Talossa sijaitsivat myös yhtyeen harjoitustilat. Vuoteen 1968 Iggy Pop oli siirtynyt yksinomaan laulajaksi ja Ron Ashetonin soittimeksi oli vakiintunut kitara. Scott Asheton oli rumpali ja Dave Alexander basisti. Yhtye esiintyi paljon Detroitissa Grande Ballroomissa MC5:n lämmittelijänä. MC5:stä kiinnostunut Danny Fields piti The Stoogesista ja järjesti heille levytyssopimuksen Elektra Recordsilta.